|  |
| --- |
| **Analýza vplyvov na podnikateľské prostredie**  **(vrátane testu MSP)** |
| **Materiál bude mať vplyv s ohľadom na veľkostnú kategóriu podnikov:** |
| |  |  | | --- | --- | |  | **iba na MSP (0 - 249 zamestnancov)** | |  | **iba na veľké podniky (250 a viac zamestnancov)** | |  | **na všetky kategórie podnikov** | |
| **3.1 Dotknuté podnikateľské subjekty**  - **z toho MSP** |
| *Uveďte, aké podnikateľské subjekty budú predkladaným návrhom ovplyvnené.*  *Aký je ich počet?* |
| Návrh zákona, ktorým sa mení a dopĺňa zákon č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov (ďalej len „návrh zákona“) bude mať vplyv na špecifické odvetvie hospodárstva - výrobcov, splnomocnených zástupcov, dovozcov a distribútorov určených výrobkov pri ich sprístupňovaní na trhu, ako aj na autorizované a notifikované osoby podľa § 11 zákona č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov. Približný počet výrobcov určených výrobkov je 87, na základe výročných správ slovenských notifikovaných osôb za rok 2015, ktorých zákazníkmi boli slovenskí výrobcovia určených výrobkov podľa návrhu zákona. V niektorých prípadoch hospodársky subjekt nemusí osloviť notifikovanú osobu so žiadosťou o posúdenie zhody, ale posúdenie zhody môže vykonať sám, taktiež hospodársky subjekt zo Slovenskej republiky môže osloviť notifikovanú osobu v ktoromkoľvek z ostatných členských štátov Európskej únie, rovnako ako aj hospodárske subjekty z ostatných členských štátov Európskej únie môžu osloviť notifikovanú osobu zo Slovenskej republiky. Vzhľadom na vyššie uvedené ani počet klientov notifikovaných osôb zo Slovenskej republiky nepreukazuje veľkosť celého podnikateľského prostredia v Slovenskej republike v tejto oblasti. Počet výrobcov a splnomocnených zástupcov výrobcov podľa štatistickej klasifikácie ekonomických činností SK NACE je 850.  Presný počet splnomocnených zástupcov sa nedá určiť, nakoľko ich splnomocňujú výrobcovia na základe dvojstranného právneho vzťahu podľa súkromného práva.  Počet dovozcov a distribútorov elektrických zariadení nemožno určiť z dôvodu, že túto činnosť možno vykonávať na základe voľného živnostenského oprávnenia (kúpa tovaru na účely jeho predaja konečnému spotrebiteľovi (maloobchod) alebo iným prevádzkovateľom živnosti (veľkoobchod), z takto uvedeného predmetu činnosti nie je možné určiť, či ide alebo nejde o sprístupňovanie určených výrobkov na trhu v zmysle návrhu zákona.  Klasifikácie produkcie, všeobecne záväzných právnych predpisov ustanovujúcich kategórie určených výrobkov je asi 27. Návrhom zákona bude ovplyvnených približne 20 autorizovaných a notifikovaných osôb. |
| **3.2 Vyhodnotenie konzultácií**  - **z toho MSP** |
| *Uveďte, akou formou (verejné alebo cielené konzultácie a prečo) a s kým bol návrh konzultovaný.*  *Ako dlho trvali konzultácie?*  *Uveďte hlavné body konzultácií a výsledky konzultácií.* |
| Návrh zákona má precizovať ustanovenia zákona o právach a povinnostiach hospodárskych subjektov, autorizácii, notifikácii, právach a povinnostiach autorizovaných a notifikovaných osôb, značkách a označení CE, postupoch pri výmene informácií medzi zainteresovanými stranami a zavádza nové postupy orgánov dohľadu, ktoré vyplývajú z prijatej európskej legislatívy a nie sú návrhom zákona žiadnym spôsobom rozšírené nad rámec práva Európskej únie. Predkladaný návrh zákona je v súlade s princípom minimalizácie administratívnej záťaže a súvisiacich nákladov regulácie. Návrh zákona predstavuje novelu zákona č. 264/1999 Z. z., ktorá sa predkladá v znení v akom bola predložená vláde Slovenskej republiky a Národnej rade Slovenskej republiky počas legislatívneho procesu v minulom roku. Pri tvorbe právnych aktov Európskej únie prebehli konzultácie so zástupcami priemyslu na európskej úrovni ako aj posúdenie zjednodušených režimov pre malé a stredné podniky a najmä mikropodniky v súlade s iniciatívou „Small Business Act“ pre Európu pred samotným legislatívnym procesom vedúcim k prijatiu právnych aktov Európskej únie. Predmetný materiál bol v Slovenskej republike prerokovaný v rámci legislatívneho procesu už v roku 2015, čím bola daná možnosť vyjadrenia sa subjektom verejnej ako aj súkromnej sféry k danému návrhu. |
| **3.3 Náklady regulácie**  - **z toho MSP** |
| ***3.3.1 Priame finančné náklady***  *Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočtu.* |
| Predkladaným návrhom zákona dochádza k zavedeniu nových správnych poplatkov, ktorými dochádza k zvýšeniu priamych finančných nákladov pre autorizované a notifikované osoby. Nový poplatok spojený so zmenami podľa § 11 ods. 15 návrhu zákona je ustanovený na 33 EUR a frekvencia jeho platenia sa odvíja od frekvencie zmien vedúcich k zúženiu rozsahu autorizácie, ktoré autorizovaná a notifikovaná osoba vykonáva vo svojej autorizácii a notifikácii, podľa predchádzajúcich skúseností je to frekvencia od žiadnej zmeny počas 5 rokov až po zhruba jednu zmenu za rok. Rovnako je to aj pri novom zavádzanom jednorazovom správnom poplatku vo výške 1000 € pokiaľ ide o žiadosť o autorizáciu nového subjektu žiadajúceho o autorizáciu a notifikáciu, ktorý preukáže svoju spôsobilosť rozsahu v plnom rozsahu alebo čiastočne osvedčením o akreditácii. V prípade nového subjektu žiadajúceho o autorizáciu a notifikáciu, ktorý schopný preukázať  ani časť svojej spôsobilosti prostredníctvom osvedčenia o akreditácii, je povinný uhradiť jednorazový poplatok vo výške 5000 €. Správny poplatok za zápis zmeny vedúcej k rozšíreniu rozsahu autorizácie ako aj v prípadoch žiadosti o predlženie končiacej autorizácie sa ustanovuje vo výške 330 €. |
| ***3.3.2 Nepriame finančné náklady***  *Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.* |
| Predkladaný návrh zákona nevyžaduje dodatočné náklady na nákup tovarov alebo služieb, ani nezvyšuje náklady súvisiace so zamestnávaním. |
| ***3.3.3 Administratívne náklady***  *Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.* |
| Predkladaným návrhom zákona dochádza k zavedeniu nových administratívnych informačných povinností, konkrétne povinnosti výrobcov, splnomocnených zástupcov, dovozcov a distribútorov určených výrobkov, viesť zoznam hospodárskych subjektov, ktoré im dodali určené výrobky, alebo ktorým určené výrobky dodali oni sami najmenej počas desiatich rokov odo dňa dodania týchto určených výrobkov, uchovávať kópiu EÚ vyhlásenia o zhode, bezodkladne sprístupniť všetky informácie a dokumentáciu k určenému výrobku na žiadosť orgánu dohľadu, ďalej informovať výrobcu, orgán dohľadu a orgán dohľadu členského štátu o tom, že určený výrobok predstavuje riziko a uviesť o ňom podrobnosti, poskytnúť súčinnosť orgánu dohľadu pri výkone dohľadu nad trhom. Hospodárske subjekty sú ďalej povinné prijať nevyhnutné nápravné opatrenia v prípade zistenia nezhody určeného výrobku s návrhom zákona prípadne s konkrétnym nariadením vlády Slovenskej republiky.  Návrh zákona rozširuje povinností výrobcu na dovozcu alebo na distribútora v prípade ak uvedie určený výrobok na trh pod svojím obchodným menom alebo ochrannou známkou.  Návrh zákona nepredpisuje formu plnenia uvedených informačných a evidenčných povinností (uchovávanie a dokumentácia identifikačných údajov o hospodárskom subjekte), tieto je možné plniť ako v papierovej, tak aj elektronickej podobe. Plnenie týchto povinností neprináša dodatočné priame alebo nepriame náklady, nakoľko sa dajú splniť súčasným bežným kancelárskym vybavením hospodárskeho subjektu.  Administratívne náklady vypočítané podľa metodiky predstavujú sumu 39 EUR na 1 podnikateľa. Administratívne náklady na čiastočne vyčíslené celé podnikateľské prostredie v Slovenskej republike predstavujú približnú sumu najmenej 33 150 EUR.  Čo sa týka autorizovaných a notifikovaných osôb, môžu im vzniknúť administratívne náklady spojené s podrobnejším preukazovaním ich odbornosti pri rozhodovaní o autorizácii (§ 11 ods. 4) a spojené s informačnými povinnosťami voči Úradu pre normalizáciu, metrológiu a skúšobníctvo Slovenskej republiky (§ 11b ods. 11). Ide o náklady súvisiace s plnením regulácie, konkrétne administratívne náklady, ktorých výšku nie je možné presne určiť. Na všetky výrobky vrátane určených výrobkov sa vzťahuje označovanie podľa § 12 zákona č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov, pričom návrh zákona uvedený predpis dopĺňa a precizuje v oblasti určených výrobkov.  Návrh zákona môže mať negatívny vplyv na subjekty žiadajúce o autorizáciu a notifikáciu z dôvodu predĺženia lehoty z 30 dní na šesť mesiacov na vydanie rozhodnutia o autorizácii úradom. Tento vplyv však nie je možné kvantifikovať.  Prípad keď subjekt žiadajúci o autorizáciu a notifikáciu nespĺňa požiadavky podľa § 11 ods. 4 predstavuje pozitívny vplyv na podnikateľské prostredie z dôvodu, že dotknutým subjektom umožňuje odstrániť nedostatky plnenia požiadaviek, čo bolo predchádzajúcou právnou úpravou riešené neudelením autorizácie.  Náklady, ktoré preukázateľne vzniknú úradu v súvislosti s výkonom kontroly činnosti autorizovanej osoby súvisiacej s postupmi posudzovania zhody, pri ktorých je autorizovaná osoba zapojená do fázy kontroly výroby pri ktorej je potrebné vstupovať do priestorov, kde sa výrobok navrhuje, výrobných priestorov, priestorov na výkon kontrol a skúšok, ako aj skladovacích priestorov výrobcu, nie je možné zahrnúť do správneho poplatku z dôvodu, že nie všetky autorizované osoby majú v rozsahu autorizácie postupy posudzovania zhody, pri ktorých je autorizovaná osoba zapojená do fázy kontroly výroby. Keďže autorizované /notifikované osoby môžu vykonávať činnosti v rámci celej Európskej únie a výrobcovia sú v prevažnej miere z tretích krajín (Čína, Turecko, Kórea a pod.), môžu cestovné náklady predstavovať značnú sumu, ktorá nemôže byť hradená z kapitoly úradu. |
| ***3.3.4 Súhrnná tabuľka nákladov regulácie***   |  |  |  | | --- | --- | --- | | *Správny poplatok 33 EUR* | *Náklady na 1 podnikateľa* | *Náklady na celé podnikateľské prostredie* | | *Priame finančné náklady* | *3,30 EUR* | *66 EUR* | | *Nepriame finančné náklady* | *0* | *0* | | *Administratívne náklady* | *39 EUR* | *33 150 EUR* | | ***Celkové náklady regulácie*** | ***42,30 EUR*** | ***33 156,60 EUR*** |  |  |  |  | | --- | --- | --- | | *Správny poplatok 330 EUR* | *Náklady na 1 podnikateľa* | *Náklady na celé podnikateľské prostredie* | | *Priame finančné náklady* | *33 EUR* | *660 EUR* | | *Nepriame finančné náklady* | *0* | *0* | | *Administratívne náklady* | *39 EUR* | *33 150 EUR* | | ***Celkové náklady regulácie*** | ***72 EUR*** | ***33 216 EUR*** |  |  |  |  | | --- | --- | --- | | *Správny poplatok 1000 EUR* | *Náklady na 1 podnikateľa* | *Náklady na celé podnikateľské prostredie* | | *Priame finančné náklady* | *100 EUR* | *-* | | *Nepriame finančné náklady* | *0* | *0* | | *Administratívne náklady* | *39 EUR* | *33 150 EUR* | | ***Celkové náklady regulácie*** | ***139EUR*** | ***-*** |  |  |  |  | | --- | --- | --- | | *Správny poplatok 5000 EUR* | *Náklady na 1 podnikateľa* | *Náklady na celé podnikateľské prostredie* | | *Priame finančné náklady* | *500 EUR* | *-* | | *Nepriame finančné náklady* | *0* | *0* | | *Administratívne náklady* | *39 EUR* | *33 150 EUR* | | ***Celkové náklady regulácie*** | ***539 EUR*** | ***-*** |   Nie je možné vyčísliť priame finančné náklady na celé podnikateľské prostredie pri správnych poplatkoch za žiadosť o udelenie autorizácie pre nové subjekty, keďže by šlo len o odhad predkladateľa vychádzajúci z výročných správ za posledných päť rokov, kde došlo k udeleniu autorizácie pre nové subjekty len v dvoch prípadoch. Z uvedeného dôvodu predkladateľ nevie vyčísliť ani približne priame finančné náklady na celé podnikateľské prostredie. |
| **3.4 Konkurencieschopnosť a správanie sa podnikov na trhu**  - **z toho MSP** |
| *Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.*  *Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.*  *Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?*  *Ovplyvňuje prístup k financiám? Ak áno, ako?* |
| Predkladaným návrhom zákona nedochádza k vytvoreniu bariér pre vstup na trh pre nových dodávateľov alebo poskytovateľov služieb.  Navrhovaná zmena bude mať za následok prísnejšiu reguláciu správania sa hospodárskych subjektov čo sa týka vysledovateľnosti výrobkov v distribučnom reťazci ako aj prísnejšiu reguláciu a preverovanie spôsobilosti autorizovaných a notifikovaných osôb.  S podnikmi alebo ani produktmi sa nebude zaobchádzať v porovnateľnej situácii rôzne.  Navrhovaná zmena nebude mať vplyv na obchodné bariéry ani na vyvolanie cezhraničných investícií. Neovplyvní sa cena ani dostupnosť základných zdrojov ani prístup k financiám. |
| **3.5 Inovácie**  - **z toho MSP** |
| *Uveďte, ako podporuje navrhovaná zmena inovácie.*  *Zjednodušuje uvedenie alebo rozšírenie nových výrobných metód, technológií a výrobkov na trh?*  *Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).*  *Podporuje vyššiu efektivitu výroby/využívania zdrojov? Ak áno, ako?*  *Vytvorí zmena nové pracovné miesta pre zamestnancov výskumu a vývoja v SR?* |
| Predkladaný návrh zákona nemá vplyv na inovácie podnikateľov. |